Κόμης του Γούστερ

Ο κόμης του Γούστερ ήταν τίτλος που δημιουργήθηκε πέντε φορές στο βασίλειο της Αγγλίας. 

Πρώτη δημιουργία
Η 1η δημιουργία έγινε χάρη του Νορμανδού ευγενούς Βαλεράν ντε Μπόμοντ (1138) που ήταν γιος του Ρόμπερτ ντε Μπόμοντ, 1ου κόμη του Λέστερ και της Ελισάβετ του Βερμαντουά, δίδυμος αδελφός του Ρόμπερτ ντε Μπόμοντ, 2ου κόμη του Λέστερ. Διατήρησε στην Γαλλική αριστοκρατία όπως ο πατέρας του και ο αδελφός του τον τίτλο του κόμητος του Μελάν, η πρώτη δημιουργία τερματίστηκε με τον θάνατο του πρώτου κατόχου (1166).
Βαλεράν ντε Μπόμοντ, 1ος κόμης του Γούστερ

Δεύτερη δημιουργία
Η 2η δημιουργία έγινε χάρη του κυβερνήτη και πολέμαρχου Θωμά Πέρσι, 1ου κόμη του Γούστερ (1397) μικρότερου γιου του Ερρίκου Πέρσι, 3ου βαρόνου του Πέρσι και της Μαρίας του Λάνκαστερ, μεγαλύτερος αδελφός του ήταν ο Ερρίκος Πέρσι, 1ος Κόμης του Νορθάμπερλαντ. Πολέμησε στον Εκατονταετή Πόλεμο στο πλευρό του Ριχάρδου Β΄ της Αγγλίας αλλά αργότερα επαναστάτησε εναντίον του. Ο Θωμάς Πέρσι μετά την μάχη του Σρούσμπερυ συνελήφθη, καταδικάστηκε για προδοσία και κρεμάστηκε, η περιουσία του και οι τίτλοι του κατασχέθηκαν και η δεύτερη δημιουργία τερματίστηκε.

 Θωμάς Πέρσι, 1ος κόμης του Γούστερ

Τρίτη δημιουργία
Η 3η δημιουργία έγινε χάρη του Ριχάρδου Μπωσάμπ, 1ου κόμη του Γούστερ (1420) που ήταν ταυτόχρονα και 2ος Βαρόνος του Μπεργκαβεννί. Ο πατέρας του Ριχάρδου Μπωσάμπ ήταν ο Γουλιέλμος Μπωσάμπ, 1ος βαρόνος του Μπεργκαβεννί μικρότερος γιος του Θωμάς Μπωσάμπ 11ου κόμη του Γουόρικ και της Αικατερίνης Μόρτιμερ, έγινε με απόφαση του Κοινοβουλίου 1ος βαρόνος του Μπεργκαβεννί στην πρώτη δημιουργία (23 Ιουλίου 1392). Η τρίτη δημιουργία του Γούστερ τερματίστηκε με τον θάνατο του πρώτου κατόχου (1422) ενώ η βαρονία του Μπεργκαβεννί πέρασε στην κόρη και μοναδικό του παιδί Ελισάβετ Μπωσάμπ, βαρόνη του Μπεργκαβεννί.
Ριχάρδος Μπωσάμπ, 1ος κόμης του Γούστερ

Τέταρτη δημιουργία
Η 4η δημιουργία έγινε το 1457 χάρη του Τζων Τίπτοφτ, 2ου βαρόνου του Τίπτοφτ (1427 - 1470) ενός ιστορικού και ευνοούμενου του Εδουάρδου Δ΄ της Αγγλίας. Όταν αποκαταστάθηκαν στον θρόνο ο Οίκος του Λάνκαστερ και ο Ερρίκος ΣΤ΄ της Αγγλίας ο Τζων Τίπτοφτ αποκεφαλίστηκε, οι τίτλοι του κατασχέθηκαν (1470) αλλά την επόμενη χρονιά που επανήλθε ο Οίκος της Υόρκης οι τίτλοι μεταφέρθηκαν στον γιο του Εδουάρδο (1469 - 1485). Ο Εδουάρδος πέθανε πρόωρα (1485) και η κομητεία του Γούστερ έπεσε σε αχρηστία ανάμεσα στους θείους του. Η βαρονία του Τίπτοφτ δημιουργήθηκε με απόφαση του Κοινοβουλίου (7 Ιανουαρίου 1426) χάρη του Τζων Τίπτοφτ, 1ου βαρόνου του Τίπτοφτ πατέρα του πρώτου κόμη που είχε διατελέσει ομιλητής της Βουλής των Κοινοτήτων και Υψηλός θησαυροφύλακας.
Τζων Τίπτοφτ, 1ος κόμης του Γούστερ
Εδουάρδος Τίπτοφτ, 2ος κόμης του Γούστερ (1469 - 1485) 

Πέμπτη δημιουργία
Η 5η δημιουργία έγινε χάρη του Καρόλου Σόμερσετ, 1ου κόμη του Γούστερ (1514) νόθου γιου του Ερρίκου Μποφώρ, 3ου δούκα του Σόμερσετ. Ο πέμπτος κόμης Ερρίκος Σόμερσετ, 1ος μαρκήσιος του Γούστερ αναβαθμίστηκε σε μαρκήσιο του Γούστερ (1643) και ο τρίτος μαρκήσιος Ερρίκος Σόμερσετ, 1ος δούκας του Μπωφόρ αναβαθμίστηκε σε δούκα του Μπωφόρ (1682).
Κάρολος Σόμερσετ, 1ος κόμης του Γούστερ
Ερρίκος Σόμερσετ, 2ος κόμης του Γούστερ
Γουίλιαμ Σόμερσετ, 3ος κόμης του Γούστερ
Εδουάρδος Σόμερσετ, 4ος κόμης του Γούστερ
Ερρίκος Σόμερσετ, 1ος μαρκήσιος του Γούστερ

Κατηγορία:Κόμητες του Γούστερ (1514)